stanford-oval/wikipedia huggingface dataset:
วันมาฆบูชา
การประกอบพิธีทางศาสนาในวันมาฆบูชา > พิธีสามัญ

การประกอบพิธีทางพระพุทธศาสนาเนื่องในวันมาฆบูชาของพุทธศาสนิกชนชาวไทย โดยทั่วไปนิยมทำบุญตักบาตร  ปฏิบัติภาวนา  ฟังพระธรรมเทศนา เวียนเทียนรอบอุโบสถหรือสถูปเจดีย์พุทธสถานต่าง ๆ ภายในวัด เพื่อเป็นการระลึกถึงวันคล้ายวันที่เกิดเหตุการณ์สำคัญของพระพุทธศาสนาในวัน ขึ้น 15 ค่ำ เดือน 3
พุทธศาสนิกชนชาวไทยนิยมนับถือเอาวันนี้เป็นวันสำคัญในการละเว้นความชั่ว บำเพ็ญความดี ทำใจให้ผ่องใส ตามแนวทางพระบรมพุทโธวาท โดยมีแนวปฏิบัติในการประกอบพิธีในวันมาฆบูชาคล้ายกับการประกอบพิธีในวันวิสาขบูชา คือมีการตั้งใจบำเพ็ญกุศลทำบุญตักบาตร  ฟังพระธรรมเทศนาและเจริญจิตตภาวนาในวันนี้ เมื่อตกกลางคืนก็มีการเวียนเทียนถวายเป็นพุทธบูชาตามอารามต่าง ๆ และอาจมีการบำเพ็ญปกิณณกะกุศลต่าง ๆ ตลอดคืนตามแต่จะเห็นสมควร
การประกอบพิธีวันมาฆบูชาในปัจจุบันนี้นอกจากการเวียนเทียน ทำบุญตักบาตร ในวันสำคัญแล้ว ยังมีหน่วยงานภาครัฐ องค์กรทางศาสนา และภาคประชาชน ร่วมกันจัดกิจกรรมต่าง ๆ ขึ้นมากมาย เพื่อเป็นการเผยแผ่พระพุทธศาสนาและประชาสัมพันธ์กิจกรรมทางพระพุทธศาสนาต่าง ๆ ให้แก่ประชาชน เช่น กิจกรรมสัปดาห์เผยแผ่พระพุทธศาสนาวันมาฆบูชา ณ ท้องสนามหลวง หรือตามวัดในจังหวัดต่าง ๆ เป็นต้น
วันสำคัญอื่นที่เกี่ยวเนื่องกับวันมาฆบูชา > วันคล้ายวันปลงพระชนมายุสังขาร

นอกจากเหตุการณ์จาตุรงคสันนิบาตในวันเพ็ญเดือน 3 ในพรรษาแรกของพระพุทธเจ้าแล้ว ในวันเพ็ญเดือน 3 แห่งพรรษาสุดท้ายของพระพุทธเจ้า (คราวที่ทรงพระชนมายุ 80 พรรษา) ก็ได้เกิดเหตุการณ์สำคัญขึ้นอีกเหตุการณ์หนึ่งคือ พระพุทธองค์ได้ทรงปลงพระชนมายุสังขาร พระศาสดาเสด็จพักผ่อนกลางวัน ณ ปาวาลเจดีย์ ทรงแสดงนิมิตโอภาสแก่พระอานนท์ว่า ผู้ใดเจริญอิทธิบาท 4 ประการ อาจมีอายุยืนได้ถึงกัป แต่พระอานนท์มิได้ทูลอาราธนา เมื่อพระอานนท์ออกไป มารจึงได้มาอาราธนาให้นิพพาน พระองค์ทรงมีสติสัมปชัญญะ ปลงอายุสังขาร ณ ปาวาลเจดีย์ว่า อีก 3 เดือนจะเสด็จปรินิพพาน เกิดเหตุแผ่นดินไหว เมื่อพระอานนท์ทราบ จึงกราบทูลอาราธนาให้ทรงพระชนม์ชีพอยู่อีก แต่พระศาสดาตรัสว่า มิใช่กาล เพราะได้ทรงแสดงนิมิตแล้วถึง 16 ครั้ง ทรงทำนายว่าในวันเพ็ญเดือน 6 ที่จะมาถึง พระองค์จะเข้าสู่มหาปรินิพพาน จึงถือได้ว่าวันมาฆบูชาเป็นวันคล้ายวันสำคัญของพระพุทธศาสนาสองเหตุการณ์สำคัญ คือวันที่พระพุทธองค์ทรงแสดงโอวาทปาฏิโมกข์ และวันที่ทรงทำการปลงพระชนมายุสังขาร
วันสำคัญอื่นที่เกี่ยวเนื่องกับวันมาฆบูชา > วันกตัญญูแห่งชาติ (ประเทศไทย)

ในปี พ.ศ. 2549 รัฐบาลไทยได้เล็งเห็นถึงความสำคัญของวันมาฆบูชา (ที่อาจถือได้ว่าเป็นวันแห่งความรักของพระพุทธศาสนา) โดยถือว่าเหตุการณ์สำคัญที่เหล่าพระสาวกทั้ง 1,250 รูป ได้กลับมาเข้าเฝ้าพระพุทธเจ้าด้วยความรักในพระองค์หลังจากได้ออกไปเผยแพร่พระศาสนาโดยมิได้นัดหมายดังกล่าวเป็นสิ่งที่แสดงถึงความกตัญญูกตเวทีอันบริสุทธิ์ และโดยเฉพาะอย่างยิ่งช่วงเวลาในปฏิทินจันทรคติในวันเพ็ญเดือนสาม มักจะตกใกล้กับช่วงเทศกาลวาเลนไทน์ อันเป็นเทศกาลวันแห่งความรักของคริสต์ศาสนา ซึ่งวัยรุ่นไทยบางกลุ่มมักยึดถือคติค่านิยมวันแห่งความรักในวันวาเลนไทน์ผิด ๆ โดยนิยมยึดถือกันว่าเป็นวันแห่งความรักของคนหนุ่มสาว หรือแม้กระทั่งถือว่าเป็น "วันเสียตัวแห่งชาติ" ซึ่งส่งผลกระทบต่อค่านิยมทางจริยธรรมและศีลธรรมของวัยรุ่นไทย รัฐบาลไทยในสมัยนั้นจึงได้ประกาศให้วันมาฆบูชาเป็นวันกตัญญูแห่งชาติ "เพื่อส่งเสริมค่านิยมที่เหมาะสมแก่วัยรุ่นไทย ให้หันมาสนใจกับความรักอันบริสุทธิ์ที่ไม่หวังสิ่งตอบแทน" แทนที่จะไปมัวเมากับความรักใคร่ชู้สาวหรือเรื่องฉาบฉวยทางเพศของหนุ่มสาว อันจะก่อให้เกิดปัญหาแก่สังคมตามมา
การผลักดันให้มีวันกตัญญูแห่งชาติมีมาตั้งแต่ พ.ศ. 2546 เคยมีการตั้งกระทู้ถามในสภาผู้แทนราษฎรให้พิจารณากำหนดให้มีวันกตัญญูแห่งชาติ แต่ถูกปฏิเสธจากผู้ที่เกี่ยวข้อง โดยอ้างว่า ในประเทศไทยมีวันสำคัญแห่งชาติที่เกี่ยวกับการแสดงความกตัญญูมากพอแล้ว ต่อมาในปี พ.ศ. 2549 นักพูดชื่อดังหลายคน เช่น ดร.ผาณิต กันตามระ นายสุรวงศ์ วัฒนกุล ดร.อภิชาติ ดำดี นายเฉลิมชัย จารุไพบูลย์ ดร.โอภาส กิจกำแหง และนายถาวร โชติชื่น ได้ร่วมกันทำหนังสือถึงคณะมนตรีความมั่นคงแห่งชาติขอให้ส่งเสริมให้วันมาฆบูชาเป็นวันกตัญญูแห่งชาติอีกวันหนึ่งด้วย และได้รับการตอบรับจากผู้เกี่ยวข้อง
วันกตัญญูแห่งชาตินี้ นอกจากเพื่อแสดงออกถึงวันแห่งความรักอันบริสุทธิ์ของชาวพุทธแล้ว ยังเพื่อส่งเสริมค่านิยมให้คนไทยยึดถือความกตัญญู โดยอาจมีการพูดคุย ส่งบัตรอวยพร มอบของขวัญหรือช่อดอกไม้แก่ผู้มีพระคุณ เป็นการแสดงความระลึกถึงพระคุณด้วยความหวังดีของผู้ให้ ไม่ว่าจะเป็นสิ่งของ การแสดงออกซึ่งน้ำใจหรือคำพูดก็ตาม
ดูเพิ่ม

โอวาทปาฏิโมกข์
จาตุรงคสันนิบาต
พระพุทธรูปปางแสดงโอวาทปาฏิโมกข์
รายการวันสำคัญทางพุทธศาสนา
วันวิสาขบูชา (วันสำคัญทางพุทธศาสนา และวันหยุดราชการในประเทศไทย)
วันอาสาฬหบูชา (วันสำคัญทางพุทธศาสนา และวันหยุดราชการในประเทศไทย)
แหล่งข้อมูลอื่น

พระสุตตันตปิฎก เล่ม ๒ ทีฆนิกาย มหาวรรค มหาปทานสูตร
อรรถกถา มหาปทานสูตร
กลุ่มป่าไผ่ร่มรื่น ในกลุ่มโบราณสถานวัดเวฬุวันมหาวิหาร สถานที่พระพุทธองค์ทรงแสดงโอวาทปาฏิโมกข์
พระพุทธรูปยืนกลางมณฑลมหาสังฆสันนิบาต ในโบราณสถานวัดเวฬุวันมหาวิหาร เมืองราชคฤห์ รัฐพิหาร อินเดีย (เป็นพระพุทธรูปสร้างใหม่ ปัจจุบันเป็นสถานที่จาริกแสวงบุญสำคัญของชาวพุทธทั่วโลก)
พระบาทสมเด็จพระจอมเกล้าเจ้าอยู่หัว พระผู้ดำริให้มีพิธีมาฆบูชาขึ้นเป็นครั้งแรกของไทย
วันมาฆบูชา บางครั้งเรียกกันในภาษาปากว่า วันเวียนเทียน เพราะเป็นวันที่ชาวพุทธในประเทศไทยนิยมไปทำบุญและเวียนเทียนรอบพุทธศาสนสถานที่วัดในเวลาค่ำของวันนี้
ปาวาลเจดีย์ เมืองเวสาลี สถานที่ ๆ พระพุทธองค์ทรงทำการปลงพระชนมายุสังขารในวันเพ็ญเดือนสามแห่งพรรษาสุดท้ายของพระชนมชีพ
อากิระ นิชิโนะ

ระวังสับสนกับ อากิระ โยชิโนะ
| 0 | 1 | 2 | 3 |
| --- | --- | --- | --- |
 นิชิโนะขณะเป็นผู้จัดการทีมญี่ปุ่นในการแข่งขัน ฟุตบอลโลก 2018
ข้อมูลส่วนตัว
วันเกิด:   (1955-04-07) 7 เมษายน ค.ศ. 1955 (69 ปี)
สถานที่เกิด:  ไซตามะ จังหวัดไซตามะ ประเทศญี่ปุ่น
ส่วนสูง:  1.82 เมตร (6 ฟุต 0 นิ้ว)
ตำแหน่ง:  กองกลาง
สโมสรเยาวชน
1974–1977:  มหาวิทยาลัยวาเซดะ
สโมสรอาชีพ*
| ปี |  ทีม |  ลงเล่น |  (ประตู) |
| 1978–1990 |  ฮิตาชิ |   |   |
ทีมชาติ
| 1977–1978 |  ญี่ปุ่น |  12 |  (1) |
จัดการทีม
1991–1992:  ญี่ปุ่น อายุไม่เกิน 20 ปี
1994–1996:  ญี่ปุ่น อายุไม่เกิน 23 ปี
1998–2001:  คาชิวะ เรย์โซล
2002–2011:  กัมบะ โอซากะ
2012:  วิสเซล โคเบะ
2014–2015:  นาโงยะ แกรมปัส
2018:  ญี่ปุ่น
2019–2021:  ไทย
2019–2021:  ไทย อายุไม่เกิน 23 ปี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อากิระ นิชิโนะ (ญี่ปุ่น: 西野 朗; โรมาจิ: Nishino Akira; เกิด 7 เมษายน ค.ศ. 1955) เป็นอดีตนักฟุตบอลและผู้จัดการทีมชาวญี่ปุ่น และเป็นอดีตหัวหน้าผู้ฝึกสอนของทีมฟุตบอลทีมชาติไทยทั้งชุดใหญ่และรุ่นอายุไม่เกิน 23 ปี ก่อนหน้านี้นิชิโนะก็เคยเป็นผู้จัดการทีมฟุตบอลให้กับสโมสรวิสเซล โคเบะ เคยเป็นโค้ชให้กับทีมชาติญี่ปุ่นเข้าแข่งขันโอลิมปิกฤดูร้อน 1996 นิชิโนะเป็นโค้ชคนแรกที่สร้างประวัติศาสตร์พากัมบะ โอซากะคว้าแชมป์ 4 รายการ คือ แชมป์เอเอฟซี แชมเปียนส์ลีก ในปี 2008 ครองถ้วยจักรพรรดิสองสมัยในปี 2008 และ 2009 แชมป์เจลีกในปี 2005 และแชมป์เจลีกคัพสองครั้งในปี 1999 และ 2007
เกียรติประวัติ > ผู้จัดการ

เจลีก คัพ: 1999
เจลีก ดิวิชัน 1: 2005
ถ้วยจักรพรรดิ: 2008, 2009
เจลีก คัพ: 2007
เจแปนนิส ซูเปอร์คัพ: 2007
เอเอฟซีแชมเปียนส์ลีก: 2008
แหล่งข้อมูลอื่น

ข้อมูลใน national-football-teams.com
| ก่อนหน้า |  | อากิระ นิชิโนะ |  | ถัดไป |
| --- | --- | --- | --- | --- |
| ศิริศักดิ์ ยอดญาติไทย |  |   ผู้ฝึกสอนทีมชาติไทย  (พ.ศ. 2562 – 2564) |  | อาเลชังดรี ปอลกิง |
| ด ค กฟุตบอลทีมชาติไทย – ผู้จัดการทีม |
| --- | --- |
 บุญชู (2499–07)  ประเทียบ (2508–11)  กลอมบ์ (2511–18)  เนาวรัตน์ (2518)  ชนิทเกอร์ (2519–21)  บิคเคลเฮาพท์ (2522)  วิชิต (2522)  ศุภกิจ (2523)  ประวิทย์ (2524–26)  ยรรยง (2526)  เสนอ (2527)  ซีเซอ (2528–29)  เชิดศักดิ์ (2530)  ประวิทย์ (2531–32)  การ์วัลยู (2532–34)  สตัปป์ (2534–37)  วรวิทย์ (2537)  ชัชชัย (2537–38)  ธวัชชัย (2539)  อาจหาญ (2539)  คราเมอร์ (2540)  วิทยา (2540–41)  วิธ (2541–45)  การ์วัลยู (2546–47)  ชัชชัย (2547)  เฮ็ลท์ (2547)  ชาญวิทย์ (2548–51)  รีด (2551–52)  ดาร์บีร (2552)  ร็อบสัน (2552–54)  เชเฟอร์ (2554–56)  เกียรติศักดิ์ร (2556)  สุรชัยร (2556)  เกียรติศักดิ์ (2557–60)  ราเยวัตส์ (2560–62)  ศิริศักดิ์ร (2562)  นิชิโนะ (2562–64)  ปอลกิง (2564–66)  อิชิอิ (2566–)   (ร) รักษาการ 
| ด ค กรายชื่อนักกีฬาทีมชาติญี่ปุ่น – ฟุตบอลโลก 2018 |
| --- | --- | --- |
|  1 คาวาชิมะ  2 อูเอดะ  3 โชจิ  4 ฮนดะ  5 นากาโตโมะ  6 เอ็นโด  7 ชิบาซากิ  8 ฮารางูจิ  9 โอกาซากิ  10 คางาวะ  11 อูซามิ  12 ฮิงาชิงูจิ  13 มูโตะ  14 อินูอิ  15 โอซาโกะ  16 ยามางูจิ  17 ฮาเซเบะ (c)  18 โอชิมะ  19 เอช. ซากาอิ  20 มากิโนะ  21 จี. ซากาอิ  22 โยชิดะ  23 นากามูระ  ผู้ฝึกสอน: นิชิโนะ  |  1 คาวาชิมะ  2 อูเอดะ  3 โชจิ  4 ฮนดะ  5 นากาโตโมะ  6 เอ็นโด  7 ชิบาซากิ  8 ฮารางูจิ  9 โอกาซากิ  10 คางาวะ  11 อูซามิ  12 ฮิงาชิงูจิ  13 มูโตะ  14 อินูอิ  15 โอซาโกะ  16 ยามางูจิ  17 ฮาเซเบะ (c)  18 โอชิมะ  19 เอช. ซากาอิ  20 มากิโนะ  21 จี. ซากาอิ  22 โยชิดะ  23 นากามูระ  ผู้ฝึกสอน: นิชิโนะ  |  |
ลีมูซีน

ลีมูซีนเบนซ์ S600 Pullman
ลีมูซีน (limousine) หรือ ลีโม (limo) เป็นรถหรูหราที่มีลักษณะตัวรถที่ยาว มักจะมีสีเป็นสีดำหรือสีขาว มักจะเช่าใช้ในในโอกาสพิเศษ เช่น งานแต่งงาน การท่องเที่ยว หรืองานสังสรรค์
เรือหลวงพลายชุมพล

| --- | --- |
 เรือหลวงพลายชุมพล
ประวัติเรือ: 
ต่อที่:: อู่ต่อเรือบริษัทมิตซูบิชิ เมืองโกเบ ประเทศญี่ปุ่น
วางกระดูกงูเรือ:: 1 ตุลาคม พ.ศ. 2479
ปล่อยเรือลงน้ำ:: 14 พฤษภาคม พ.ศ. 2480
ขึ้นระวางประจำการ:: 19 กรกฎาคม พ.ศ. 2481
ปลดประจำการ:: 30 พฤศจิกายน พ.ศ. 2494
สถานภาพ:: ปลดประจำการ
ข้อมูลจำเพาะ
ชื่อเรือ:: • ไทย: ร.ล. พลายชุมพล • อังกฤษ: HTMS PHLAI-CHUMPHON
ตั้งชื่อตาม:: พลายชุมพล
หมายเลขประจำเรือ:: 4
ผู้บังคับการเรือ:: เรือเอกสาคร จันทประสิทธิ์ ร.น.
ประเภท:: เรือดำน้ำ
ระวางขับน้ำ:: • บนผิวน้ำ 374.5 ตัน • ขณะดำ 430 ตัน
ความยาว:: 51.00 เมตร
ความกว้าง:: 4.10 เมตร
ความสูง:: 11.65 เมตร
กินน้ำลึก:: 3.60 เมตร
ระบบขับเคลื่อน:: • เครื่องยนต์ดีเซล จำนวน 2 เครื่อง เครื่องละ 8 สูบ กำลัง 1,100 แรงม้า • เครื่องไฟฟ้ากำลัง 540 แรงม้า (ใช้เดินใต้น้ำ)
ความเร็ว:: • ผิวน้ำ 15.7 นอต • ใต้น้ำ 8.1 นอต • มัธยัสต์ 10 นอต
รัศมีทำการ:: 4,770 ไมล์ทะเล (8,830 กิโลเมตร)
กำลังพลประจำการ:: • ทหารประจำเรือ  33 นาย  เป็นนายทหาร 5 นาย พันจ่า จ่า 28 นาย
อาวุธ:: • ตอร์ปิโดขนาด 45 ซม. แบบ เอ.เค. เรียงทางตั้งที่หัวเรือ 4 ท่อ • ปินใหญ่ขนาด 8 ซม. 1 กระบอก • ปืนกลลูวิสต่อสู้อากาศยานขนาด 7.7 มม. 1 กระบอก
เรือหลวงพลายชุมพล (HTMS Phlai-chumphon) เป็นเรือดำน้ำประจำกองทัพเรือไทย เป็นประเภทเรือดำน้ำรักษาฝั่ง ขนาดเล็ก (ระวางขับน้ำต่ำกว่า 500 ตัน) ประกอบขึ้นที่อู่ต่อเรือบริษัทมิตซูบิชิ เมืองโกเบ ประเทศญี่ปุ่น พร้อมกันจำนวน 4 ลำ พร้อมกับ เรือหลวงมัจฉาณุ เรือหลวงวิรุณ และเรือหลวงสินสมุทร  โดยเรือหลวงพลายชุมพล ประกอบขึ้นพร้อมกับเรือหลวงสินสมุทร แต่มีรูปแบบแตกต่างกัน โดยเรือหลวงสินสมุทร เรือหลวงมัจฉาณุและเรือหลวงวิรุณ 3 ลำ มีลักษณะภายนอกเหมือนกันทุกประการ ต่างจากเรือหลวงพลายชุมพล
ชื่อเรือหลวงพลายชุมพล เป็นชื่อพระราชทาน มา ณ วันที่ 30 สิงหาคม พ.ศ. 2480 มาจากชื่อตัวละครในวรรณคดีไทยซึ่งมีอิทธิฤทธิ์ในการดำน้ำ คือ พลายชุมพล จากเรื่องขุนช้างขุนแผน
เรือหลวงสินสมุทรและเรือหลวงพลายชุมพล ประกอบแล้วเสร็จสมบูรณ์ บริษัทมิตซูบิชิได้ทำพิธีส่งมอบเป็นกรรมสิทธิของกองทัพเรือไทย และนำลูกเรือเข้าประจำเรือ  เมื่อวันที่ 30 เมษายน พ.ศ. 2481
เรือดำน้ำของไทยทั้งสี่ลำ เดินทางออกจากเมืองโกเบ ประเทศญี่ปุ่น เมื่อวันที่ 5 มิถุนายน พ.ศ. 2481 ถึงกรุงเทพเมื่อวันที่ 29 มิถุนายน พ.ศ. 2481 เข้าประจำการเมื่อวันที่ 19 กรกฎาคม พ.ศ. 2481 ได้ออกปฏิบัติการในสงครามอินโดจีนกับฝรั่งเศส และสงครามโลกครั้งที่สอง
เรือหลวงมัจฉาณุปลดประจำการเมื่อวันที่ 30 พฤศจิกายน พ.ศ. 2494 พร้อมกันทั้ง 4 ลำ เนื่องจากขาดแคลนชิ้นส่วนอะไหล่ หลังจากญี่ปุ่นพ่ายแพ้สงครามโลก และไม่ได้รับอนุญาตให้ผลิตอาวุธยุทโธปกรณ์ และโรงงานแบตเตอรีของไทยที่ตั้งขึ้นก็ไม่สามารถผลิตแบตเตอรีสำหรับใช้ประจำเรือได้  ประกอบกับเหตุการณ์กบฏแมนฮัตตัน เมื่อวันที่ 29 มิถุนายน พ.ศ. 2494 ทำให้มีการเปลี่ยนแปลงอย่างขนานใหญ่ในกองทัพเรือ มีคำสั่งยุบหมวดเรือดำน้ำ โอนย้ายไปรวมกับหมวดเรือตรวจฝั่งที่ตั้งขึ้นใหม่
ภายหลังปลดประจำการ เรือทั้งสี่ลำได้ได้นำมาจอดเทียบกันที่ท่าเรือในแม่น้ำเจ้าพระยา ใกล้กับโรงพยาบาลศิริราช ต่อมาได้มีการขายเรือให้กับบริษัทปูนซีเมนต์ไทย คงเหลือแต่หอบังคับการ อาวุธปืน และกล้องส่อง ทางกองทัพเรือได้นำมาจัดสร้างสะพานเรือจำลอง จัดแสดงที่พิพิธภัณฑ์ทหารเรือ หน้าโรงเรียนนายเรือ จังหวัดสมุทรปราการ
แหล่งข้อมูลอื่น

เรือรบในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
| ด ค กเรือดำน้ำชั้นมัจฉาณุ |
| --- | --- |
 มัจฉาณุ  วิรุณ  พลายชุมพล  สินสมุทร
เรือหลวงมัจฉาณุ

สำหรับความหมายอื่น ดูที่ เรือไทยมัจฉาณุ
| --- | --- |
เรือหลวงมัจฉาณุ
ประวัติ
ประเทศไทย
ชนิด: เรือดำน้ำชั้นมัจฉาณุ
ชื่อ: list error: <br /> list (help) เรือหลวงมัจฉาณุ (ลำที่สอง) HTMS Matchanu (II)
ตั้งชื่อตาม: มัจฉาณุ (จากเรื่องรามเกียรติ์)
อู่เรือ: อู่ต่อเรือมิตซูบิชิ, โกเบ, ประเทศญี่ปุ่น
ปล่อยเรือ: 6 พฤษภาคม พ.ศ. 2479
เดินเรือแรก: 24 ธันวาคม พ.ศ. 2479
เข้าประจำการ: 19 กรกฎาคม พ.ศ. 2481
ปลดระวาง: 30 พฤศจิกายน พ.ศ. 2494
ความเป็นไป: ขายให้กับบริษัทปูนซีเมนต์ไทย
สถานะ: หอบังคับการ อาวุธปืน และกล้องส่อง จัดแสดงที่พิพิธภัณฑ์ทหารเรือ
ลักษณะเฉพาะ
ประเภท::  เรือดำน้ำ
ขนาด (ระวางขับน้ำ)::  บนผิวน้ำ 374.5 ตัน  ขณะดำ 430 ตัน
ความยาว::  51 เมตร
ความกว้าง::  4.10 เมตร ้
ความสูง::  11.65 เมตร
กินน้ำลึก::  3.60 เมตร
ระบบพลังงาน::  2 × เครื่องยนต์ดีเซล 8 สูบ 1,100 แรงม้า (820 กิโลวัตต์)  1 × เครื่องไฟฟ้ากำลัง 540 แรงม้า (400 กิโลวัตต์)
ความเร็ว::  ผิวน้ำ 15.7 นอต  ใต้น้ำ 8.1 นอต  มัธยัสต์ 10 นอต
พิสัยเชื้อเพลิง::  4,770 nmi (8,830 km; 5,490 mi)
ทดสอบความลึก::  60 m (200 ft)
ลูกเรือ::  33 นาย  (สัญญาบัตร 5 นาย, ประทวน 28 นาย)
ยุทโธปกรณ์::  1 × ปืนกลลูวิสต่อสู้อากาศยานขนาด 76/25 ม.ม.  1 ×ปินใหญ่ขนาด 8 ซม.  4 × ตอร์ปิโดขนาด 45 ซม. แบบ เอ.เค.
เรือหลวงมัจฉาณุ (HTMS Matchanu) เป็นเรือดำน้ำประจำกองทัพเรือไทย เป็นประเภทเรือดำน้ำรักษาฝั่ง ขนาดเล็ก (ระวางขับน้ำต่ำกว่า 500 ตัน) ประกอบขึ้นที่อู่ต่อเรือบริษัทมิตซูบิชิ เมืองโกเบ ประเทศญี่ปุ่น พร้อมกันจำนวน 4 ลำ พร้อมกับ เรือหลวงวิรุณ เรือหลวงสินสมุทร และเรือหลวงพลายชุมพล โดยเรือหลวงมัจฉาณุ ประกอบขึ้นพร้อมกับเรือหลวงวิรุณ
ชื่อเรือหลวงมัจฉาณุ เป็นชื่อพระราชทาน มา ณ วันที่ 30 สิงหาคม พ.ศ. 2480 มาจากชื่อตัวละครในวรรณคดีไทยซึ่งมีอิทธิฤทธิ์ในการดำน้ำ คือ มัจฉานุ จากเรื่องรามเกียรติ์
เรือหลวงมัจฉาณุ และเรือหลวงวิรุณ ประกอบแล้วเสร็จสมบูรณ์เมื่อวันที่ 4 กันยายน พ.ศ. 2480 ทางบริษัทมิตซูบิชิได้จัดพิธีส่งมอบให้เป็นกรรมสิทธิของกองทัพเรือไทย และนำลูกเรือเข้าประจำเรือ กองทัพเรือไทยจึงถือว่าวันที่ 4 กันยายน เป็น วันที่ระลึกเรือดำน้ำ
เรือดำน้ำของไทยทั้งสี่ลำ เดินทางออกจากเมืองโกเบ ประเทศญี่ปุ่น เมื่อวันที่ 5 มิถุนายน พ.ศ. 2481 ถึงกรุงเทพเมื่อวันที่ 29 มิถุนายน พ.ศ. 2481 เข้าประจำการเมื่อวันที่ 19 กรกฎาคม พ.ศ. 2481 ได้ออกปฏิบัติการในสงครามอินโดจีนกับฝรั่งเศส และสงครามโลกครั้งที่สอง
เมื่อครั้งกรณีพิพาทอินโดจีนฝรั่งเศส เรือดำน้ำทั้ง 4 ลำ ได้ออกไปลาดตระเวนอยู่หน้าฐานทัพเรือเรียม (กัมพูชา) ใช้เวลาดำอยู่ใต้น้ำทั้งสิ้นลำละ 12 ชั่วโมงขึ้นไป นับเป็นการดำที่นานที่สุด
เรือหลวงมัจฉาณุปลดประจำการเมื่อวันที่ 30 พฤศจิกายน พ.ศ. 2494 พร้อมกันทั้ง 4 ลำ เนื่องจากขาดแคลนชิ้นส่วนอะไหล่ หลังจากญี่ปุ่นพ่ายแพ้สงครามโลก และไม่ได้รับอนุญาตให้ผลิตอาวุธยุทโธปกรณ์ และโรงงานแบตเตอรีของไทยที่ตั้งขึ้นก็ไม่สามารถผลิตแบตเตอรีสำหรับใช้ประจำเรือได้  ประกอบกับเหตุการณ์กบฏแมนฮัตตัน เมื่อวันที่ 29 มิถุนายน พ.ศ. 2494 ทำให้มีการเปลี่ยนแปลงอย่างขนานใหญ่ในกองทัพเรือ มีคำสั่งยุบหมวดเรือดำน้ำ โอนย้ายไปรวมกับหมวดเรือตรวจฝั่งที่ตั้งขึ้นใหม่
ภายหลังปลดประจำการ เรือทั้งสี่ลำได้นำมาจอดเทียบกันที่ท่าเรือในแม่น้ำเจ้าพระยา ใกล้กับโรงพยาบาลศิริราช ต่อมาได้มีการขายเรือให้กับบริษัทปูนซีเมนต์ไทย เพื่อทำการศึกษาและทำการวิศวกรรมย้อนกลับ [ต้องการอ้างอิง] คงเหลือแต่หอบังคับการ อาวุธปืน และกล้องส่อง ทางกองทัพเรือได้นำมาจัดสร้างสะพานเรือจำลอง จัดแสดงที่พิพิธภัณฑ์ทหารเรือ หน้าโรงเรียนนายเรือ จังหวัดสมุทรปราการ
แหล่งข้อมูลอื่น

เรือรบในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
| ด ค กเรือดำน้ำชั้นมัจฉาณุ |
| --- | --- |
 มัจฉาณุ  วิรุณ  พลายชุมพล  สินสมุทร 
ผังโครงสร้างเรือดำน้ำชั้นมัจฉาณุ
เรือหลวงมัจฉาณุในปัจจุบัน ที่พิพิธภัณฑ์กองทัพเรือ โรงเรียนนายเรือ
เรือหลวงวิรุณ

| --- | --- |
 เรือหลวงวิรุณ
ประวัติเรือ: 
ต่อที่:: อู่ต่อเรือบริษัทมิตซูบิชิ เมืองโกเบ ประเทศญี่ปุ่น
วางกระดูกงูเรือ:: 6 พฤษภาคม พ.ศ. 2479
ปล่อยเรือลงน้ำ:: 24 ธันวาคม พ.ศ. 2479
ขึ้นระวางประจำการ:: 19 กรกฎาคม พ.ศ. 2481
ปลดประจำการ:: 30 พฤศจิกายน พ.ศ. 2494
สถานภาพ:: ปลดประจำการ
ข้อมูลจำเพาะ
ชื่อเรือ:: • ไทย: ร.ล. วิรุณ • อังกฤษ: HTMS WIRUN
ตั้งชื่อตาม:: วิรุณจำบัง
หมายเลขประจำเรือ:: 2
ผู้บังคับการเรือ:: เรือเอกพร เดชดำรง ร.น.
ประเภท:: เรือดำน้ำ
ระวางขับน้ำ:: • บนผิวน้ำ 374.5 ตัน • ขณะดำ 430 ตัน
ความยาว:: 51.00 เมตร
ความกว้าง:: 4.10 เมตร
ความสูง:: 11.65 เมตร
กินน้ำลึก:: 3.60 เมตร
ระบบขับเคลื่อน:: • เครื่องยนต์ดีเซล จำนวน 2 เครื่อง เครื่องละ 8 สูบ กำลัง 1,100 แรงม้า • เครื่องไฟฟ้ากำลัง 540 แรงม้า (ใช้เดินใต้น้ำ)
ความเร็ว:: • ผิวน้ำ 15.7 นอต • ใต้น้ำ 8.1 นอต • มัธยัสต์ 10 นอต
รัศมีทำการ:: 4,770 ไมล์ทะเล (8,830 กิโลเมตร)
กำลังพลประจำการ:: • ทหารประจำเรือ  33 นาย  เป็นนายทหาร 5 นาย พันจ่า จ่า 28 นาย
อาวุธ:: • ตอร์ปิโดขนาด 45 ซม. แบบ เอ.เค. เรียงทางตั้งที่หัวเรือ 4 ท่อ • ปินใหญ่ขนาด 8 ซม. 1 กระบอก • ปืนกลลูวิสต่อสู้อากาศยานขนาด 7.7 มม. 1 กระบอก
เรือหลวงวิรุณ (HTMS Wirun) เป็นเรือดำน้ำประจำกองทัพเรือไทย เป็นประเภทเรือดำน้ำรักษาฝั่ง ขนาดเล็ก (ระวางขับน้ำต่ำกว่า 500 ตัน) ประกอบขึ้นที่อู่ต่อเรือบริษัทมิตซูบิชิ เมืองโกเบ ประเทศญี่ปุ่น พร้อมกันจำนวน 4 ลำ พร้อมกับ เรือหลวงมัจฉาณุ เรือหลวงสินสมุทร และเรือหลวงพลายชุมพล
ชื่อเรือหลวงวิรุณ เป็นชื่อพระราชทาน มา ณ วันที่ 30 สิงหาคม พ.ศ. 2480 มาจากชื่อตัวละครในวรรณคดีไทยซึ่งมีอิทธิฤทธิ์ในการดำน้ำ คือ วิรุณจำบัง จากเรื่องรามเกียรติ์
เรือหลวงวิรุณ ประกอบขึ้นพร้อมกับเรือหลวงมัจฉาณุ แล้วเสร็จสมบูรณ์เมื่อวันที่ 4 กันยายน พ.ศ. 2480 ทางบริษัทมิตซูบิชิได้จัดพิธีส่งมอบให้เป็นกรรมสิทธิของกองทัพเรือไทย และนำลูกเรือเข้าประจำเรือ กองทัพเรือไทยจึงถือว่าวันที่ 4 กันยายน เป็น วันที่ระลึกเรือดำน้ำ
เรือดำน้ำของไทยทั้งสี่ลำ เดินทางออกจากเมืองโกเบ ประเทศญี่ปุ่น เมื่อวันที่ 5 มิถุนายน พ.ศ. 2481 ถึงกรุงเทพเมื่อวันที่ 29 มิถุนายน พ.ศ. 2481 เข้าประจำการเมื่อวันที่ 19 กรกฎาคม พ.ศ. 2481 ได้ออกปฏิบัติการในสงครามอินโดจีนกับฝรั่งเศส และสงครามโลกครั้งที่สอง
เรือหลวงมัจฉาณุปลดประจำการเมื่อวันที่ 30 พฤศจิกายน พ.ศ. 2494 พร้อมกันทั้ง 4 ลำ เนื่องจากขาดแคลนชิ้นส่วนอะไหล่ หลังจากญี่ปุ่นพ่ายแพ้สงครามโลก และไม่ได้รับอนุญาตให้ผลิตอาวุธยุทโธปกรณ์ และโรงงานแบตเตอรีของไทยที่ตั้งขึ้นก็ไม่สามารถผลิตแบตเตอรีสำหรับใช้ประจำเรือได้ ประกอบกับเหตุการณ์กบฏแมนฮัตตัน เมื่อวันที่ 29 มิถุนายน พ.ศ. 2494 ทำให้มีการเปลี่ยนแปลงอย่างขนานใหญ่ในกองทัพเรือ มีคำสั่งยุบหมวดเรือดำน้ำ โอนย้ายไปรวมกับหมวดเรือตรวจฝั่งที่ตั้งขึ้นใหม่
ภายหลังปลดประจำการ เรือทั้งสี่ลำได้ได้นำมาจอดเทียบกันที่ท่าเรือในแม่น้ำเจ้าพระยา ใกล้กับโรงพยาบาลศิริราช ต่อมาได้มีการขายเรือให้กับบริษัทปูนซีเมนต์ไทย คงเหลือแต่หอบังคับการ อาวุธปืน และกล้องส่อง ทางกองทัพเรือได้นำมาจัดสร้างสะพานเรือจำลอง จัดแสดงที่พิพิธภัณฑ์ทหารเรือ หน้าโรงเรียนนายเรือ จังหวัดสมุทรปราการ
แหล่งข้อมูลอื่น

เรือรบในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
| ด ค กเรือดำน้ำชั้นมัจฉาณุ |
| --- | --- |
 มัจฉาณุ  วิรุณ  พลายชุมพล  สินสมุทร 
เรือหลวงมัจฉาณุ และเรือหลวงวิรุณ
ศุภวุฒิ เถื่อนกลาง

ร้อยตำรวจเอกศุภวุฒิ เถื่อนกลาง ชื่อเล่น อาร์ม เกิดวันที่ 14 กรกฎาคม พ.ศ. 2532 เป็นกองหน้าฟุตซอลชาวไทย ปัจจุบันเล่นให้กับชลบุรีบลูเวฟ และฟุตซอลทีมชาติไทย
เขาเป็นหนึ่งในผู้เล่นที่ลงเล่นให้กับทีมชาติไทย ในศึกฟุตซอลชิงแชมป์โลก 2012 ที่ประเทศไทยเป็นเจ้าภาพ และเป็นผู้ที่ได้รับการชื่นชมจากวิคเตอร์ เฮอร์มันส์ ผ่านเว็บไซต์ของฟีฟ่าในฐานะนักเตะยอดเยี่ยมที่เขาไม่เคยพบเจอมาก่อน
ในปี 2013 เขาพาชลบุรีบลูเวฟเป็นแชมป์ในรายการฟุตซอลชิงแชมป์เอเชียได้เป็นครั้งแรก โดยเขาได้รับรางวัลนักเตะทรงคุณค่าของทัวร์นาเมนต์ และในปีนั้นเขายังได้รับรางวัลนักฟุตซอลแห่งปีของทวีปเอเชียอีกด้วย
ในปี 2016 ศุภวุฒิ ย้ายไปร่วมทีมสโมสรฟุตซอลเมสซุนกุน แห่งอิหร่านฟุตซอลซูเปอร์ลีกในสัญญายืมตัว ในระหว่างที่ไทยแลนด์ฟุตซอลลีก 2559 ยุติฤดูกาลลง และในปี 2018 เขาไปร่วมทัพสโมสร แบล็คสตีล มาโนกวารี ในลีกอินโดนีเซีย แต่น่าเสียดายที่เขาต้องกลับมาก่อนที่รอบเพลย์ออฟตัดสินแชมป์จะเสร็จสิ้น เนื่องจากศุภวุฒิต้องย้ายกลับมาเล่นกับ ชลบุรีบลูเวฟ  ก่อนตลาดซื้อขายนักเตะจะปิด
ต่อมาในฤดูกาล 2020-2021 ศุภวุฒิ ย้ายไปร่วมทีมนาโงยะ โอเชียนส์ ในเอฟลีก ที่ประเทศญี่ปุ่น โดยทีมได้แชมป์และเขาเป็นนักฟุตซอลไทยคนแรกที่ได้แชมป์ฟุตซอลลีกของประเทศญี่ปุ่น
ศุภวุฒิเป็นนักเตะไทยคนแรกที่ยิงแฮตทริกได้ในการแข่งขันฟุตซอลโลก โดยทำได้ในการแข่งขันฟุตซอลชิงแชมป์โลก 2021 ระหว่างทีมชาติไทยกับหมู่เกาะโซโลมอน
นอกจากนี้ศุภวุฒิ ยังรับราชการตำรวจ ในตำแหน่งรองสารวัตร กองทะเบียนพล สำนักงานกำลังพล
เกียรติประวัติ > สโมสร

ฟุตซอลไทยแลนด์ลีก (7): 2009, 2010, 2011–2012, 2012–2013, 2014, 2015, 2016
ฟุตซอลเอฟเอคัพ (4): 2010, 2011–2012, 2014, 2015
เอเอฟซีฟุตซอลคลับแชมเปียนชิพ (2): 2013, 2017
ฟุตซอล เอฟลีก (2): 2020-2021, 2021-2022
เกียรติประวัติ > ฟุตซอลทีมชาติไทย

ฟุตซอลชิงแชมป์เอเชีย:
รองชนะเลิศ (2): 2012, 2024
อันดับที่ 3 (1): 2016
ฟุตซอลชิงแชมป์แห่งชาติอาเซียน
ชนะเลิศ (6): 2008, 2009, 2012, 2013, 2014, 2015
ซีเกมส์
ชนะเลิศ (3): 2011, 2013, 2017
รางวัลที่ได้รับ

พ.ศ. 2556 : รางวัลนักเตะทรงคุณค่าของรายการฟุตซอลชิงแชมป์เอเชีย
พ.ศ. 2556 : รางวัลนักฟุตซอลแห่งปีของทวีปเอเชีย
พ.ศ. 2557 : รางวัลนักฟุตซอลยอดเยี่ยม - งานฟุตบอลสยามโกลเด้นบอล ครั้งที่ 4
พ.ศ. 2559 : รางวัลดาวซัลโวของรายการฟุตซอลชิงแชมป์เอเชีย
รายชื่อธงในประเทศญี่ปุ่น

หน้านี้คือรายการภาพธงต่างๆ ในประเทศญี่ปุ่น ในอดีตและปัจจุบัน
ธงชาติ

บทความหลัก: ธงชาติญี่ปุ่น
| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  | 27 กุมภาพันธ์ พ.ศ. 2413 – 12 สิงหาคม พ.ศ. 2542 | ธงชาติ ธงราชการ และ ธงฉาน | ธงชาติจักรวรรดิญี่ปุ่น ตามสัดส่วนในพระบรมราชโองการเลขที่ 57 ค.ศ. 1870 (Proclamation No. 57, 1870) สัดส่วนธง 7:10 พื้นสีขาว รูปวงกลมสีแดงในธงค่อนมาทางคันธง 1% |
|  | 13 สิงหาคม พ.ศ. 2542 – ปัจจุบัน | ธงชาติ ธงราชการ และ ธงฉาน | ธงชาติตามสัดส่วนในพระบรมราชโองการเลขที่ 127 ค.ศ. 1999 (Proclamation No. 127, 1999) สัดส่วนธง 2:3 พื้นสีขาว รูปวงกลมสีแดงในธงอยู่กลางธงพอดี |
ธงพระอิสริยยศ

| ภาพธง> สำนักพระราชวังหลวง (กระทรวงพระราชสำนัก) | ระยะเวลาที่ใช้ธง> สำนักพระราชวังหลวง (กระทรวงพระราชสำนัก) | การใช้> สำนักพระราชวังหลวง (กระทรวงพระราชสำนัก) | คำอธิบาย> สำนักพระราชวังหลวง (กระทรวงพระราชสำนัก) |
| --- | --- | --- | --- |
|  |  | ธงราชการในพระราชสำนัก | ลักษณะอย่างธงชาติ กลางมีรูปดอกเบญจมาศสีทอง 32 กลีบ ซ้อนทับวงกลมสีแดง |
|  |  | ธงเรือพระราชสำนัก | ลักษณะอย่างธงชาติ กลางมีรูปดอกเบญจมาศสีแดง 32 กลีบ |
ธงประจำพระองค์สมเด็จพระจักรพรรดิแห่งญี่ปุ่น
|  | ค.ศ. 1871 - 1889 | ธงพระอิสริยยศ "สมเด็จพระจักรพรรดิ" (สำหรับเรือพระที่นั่ง) | ธงพื้นสีแดง กลางมีรูปดอกเบญจมาศสีขาว 32 กลีบ |
|  | ค.ศ. 1870 - 1875 | ธงพระอิสริยยศ "สมเด็จพระจักรพรรดิ" |  |
|  | ค.ศ. 187ุ6 | ธงพระอิสริยยศ "สมเด็จพระจักรพรรดิ" |  |
|  | ตั้งแต่ ค.ศ. 1926 | ธงพระอิสริยยศ "สมเด็จพระจักรพรรดิ" | ธงพื้นสีแดง กลางมีรูปดอกเบญจมาศสีทอง 32 กลีบ |
|  | ตั้งแต่ ค.ศ. 2019 | ธงพระอิสริยยศ "สมเด็จพระมหาจักรพรรดิ" (ไดโจเท็นโน) | ธงพื้นสีน้ำตาลแดง กลางมีรูปดอกเบญจมาศสีทอง 32 กลีบ |
ธงประจำพระองค์สมเด็จพระจักรพรรดินี และสมเด็จพระจักรพรรดินีพันปีหลวง
|  | ค.ศ. 1873 - 1889 | ธงพระอิสริยยศ "สมเด็จพระจักรพรรดินี" | ธงพื้นสีม่วงชมพู กลางมีรูปดอกเบญจมาศสีทอง 32 กลีบ |
|  | ตั้งแต่ ค.ศ. 1926 | ธงพระอิสริยยศ "สมเด็จพระจักรพรรดินี" | ธงพื้นสีแดง ตอนปลายตัดเป็นแฉกรูปหางนกแซงแซว ลึก 1 ใน 3 ส่วนของความยาวของผืนธง กลางมีรูปดอกเบญจมาศสีทอง 32 กลีบ |
ธงสำหรับองค์สมเด็จพระยุพราช
|  | ตั้งแต่ ค.ศ. 1926 | ธงพระอิสริยยศมกุฎราชกุมาร และ พระราชวงศ์ชั้นหลานหลวง |  |
|  | ตั้งแต่ ค.ศ. 1926 | ธงพระอิสริยยศมกุฎราชกุมารี และพระชายาในพระราชวงศ์ชั้นหลานหลวง |  |
|  | ตั้งแต่ ค.ศ. 2020 | ธงพระอิสริยยศมกุฎราชกุมาร ที่มิได้เป็นพระราชวงศ์ชั้นหลานหลวง |  |
ธงประจำพระองค์ สำหรับราชตระกูลพระองค์อื่นๆ
|  | ค.ศ. 1875 – 1889 | ธงพระอิสริยยศ สำหรับราชตระกูลพระองค์อื่นๆ (สำหรับเรือพระที่นั่ง) | ธงพื้นสีน้ำเงิน. กลางมีรูปดอกเบญจมาศสีขาว 32 กลีบ |
|  | ค.ศ. 1876 | ธงพระอิสริยยศสำหรับราชตระกูลพระองค์อื่นๆ |  |
|  | ตั้งแต่ ค.ศ. 1926 | ธงพระอิสริยยศสำหรับราชตระกูลพระองค์อื่นๆ | ธงพื้นสีขาว กลางมีรูปดอกเบญจมาศสีทอง 32 กลีบ มีขอบสีแดง |
ผู้สำเร็จราชการแทนพระองค์
|  | ตั้งแต่ ค.ศ. 1926 | ธงผู้สำเร็จราชการแทนพระองค์ (เซ็ชโชและคัมปากุ) | ลักษณะคล้ายธงสมเด็จพระจักรพรรดิ แต่มีขอบสีขาว |
ธงราชการ

| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  |  | ธงเจ้าพนักงานนำร่อง | ลักษณะอย่างธงชาติ มีขอบสีน้ำเงิน |
กรมศุลกากรและพิกัดอัตราศุลกากร (กระทรวงการคลัง)
|  | ค.ศ. 1871 - 1873 | ธงเจ้าพนักงานศุลกากร | ธงสี่เหลี่ยมจัตุรัสพื้นสีขาว กากบาทแนวทแยงมุมสีน้ำเงินซ้อนทับวงกลมสีแดง |
|  | ตั้งแต่ ค.ศ. 1892 | ธงเจ้าพนักงานศุลกากร | ธงพื้นสีขาว หมายถึง แผ่นดิน สามเหลี่ยมสีน้ำเงิน หมายถึง ท้องทะเล พระอาทิตย์สีแดง หมายถึง การศุลกากร |
สำนักงานตำรวจแห่งชาติ

ไปรษณีย์ญี่ปุ่น
|  | ค.ศ. 1872 - 1887 | ธงเจ้าพนักงานไปรษณีย์ | ลักษณะอย่างธงชาติ กลางธงมีแถบตามยาวสีแดงพาดผ่านพระอาทิตย์ |